CELEX: 
Language: sk
Date: 2017-06-02 00:00:00
Title: DELEGOVANÉ NARIADENIE KOMISIE (EÚ) …/… ktorým sa menia prílohy I a II k nariadeniu Európskeho parlamentu a Rady (ES) č. 510/2011 na účely ich prispôsobenia zmene regulačného skúšobného postupu merania CO2 z ľahkých úžitkových vozidiel

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Nový regulačný skúšobný postup merania emisií CO2 a spotreby paliva ľahkých vozidiel, konkrétne celosvetový harmonizovaný skúšobný postup pre ľahké automobily (ďalej len WLTP) má nadobudnúť platnosť a nahradiť súčasný prekonaný nový európsky jazdný cyklus (ďalej len NEDC).
            
            
               Očakáva sa, že pomocou WLTP sa získajú reprezentatívnejšie hodnoty emisií CO2 a spotreby paliva vzhľadom na skutočné jazdné podmienky. Cieľové hodnoty emisií CO2 stanovené v nariadení (EÚ) č. 510/2011 sú založené na emisiách nameraných pomocou NEDC. Pri novej skúšobnej metóde sa úroveň emisií zmení. V návrhu delegovaného nariadenia sa stanovuje mechanizmus prevodu špecifických cieľových hodnôt emisií podľa NEDC na hodnoty WLTP, ktoré sú prísne v porovnateľnej miere ako hodnoty stanovené pre ciele založené na NEDC.
            
            
               Prechod na špecifické cieľové hodnoty emisií podľa WLTP by sa mal udiať hneď po úplnom zavedení WLTP.
            
            
               Zmena skúšobného postupu si takisto bude vyžadovať prispôsobenia v monitorovaní súboru technických údajov stanoveného v prílohe II k nariadeniu (EÚ) č. 510/2011.
            
            
               2.KONZULTÁCIE PRED PRIJATÍM AKTU
            
            
               Návrh nariadenia je výsledkom trojročnej práce obsahujúcej konzultácie so širokým spektrom technických odborníkov z členských štátov, odvetvia a mimovládnych organizácií. Ďalej práca v tejto oblasti zahŕňala činnosť ad hoc technických pracovných skupín a bola v rokoch 2016 až 2017 súčasťou agendy expertnej skupiny pre emisie CO2 z motorových vozidiel.
            
            
               3.PRÁVNE PRVKY DELEGOVANÉHO AKTU
            
            
               Návrhom delegovaného nariadenia sa mení vzorec na výpočet ročnej špecifickej cieľovej hodnoty emisií, ktorú výrobca musí dodržať. Pri výkone tejto právomoci musí Komisia v súlade s článkom 13 ods. 6 nariadenia (EÚ) č. 510/2011 zabezpečiť, aby požiadavky na zníženie emisií CO2 stanovené v uvedenom nariadení na základe úrovní emisií CO2 určených podľa NEDC zostali porovnateľné aj po prechode na WLTP.
            
            
               DELEGOVANÉ NARIADENIE KOMISIE (EÚ) …/…
            
            
               z 2. 6. 2017,
            
            
               ktorým sa menia prílohy I a II k nariadeniu Európskeho parlamentu a Rady (ES) č. 510/2011 na účely ich prispôsobenia zmene regulačného skúšobného postupu merania CO2 z ľahkých úžitkových vozidiel
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (ES) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel
                  1
               , a najmä na jeho článok 8 ods. 9 druhý pododsek a článok 13 ods. 6 štvrtý pododsek,
            
            
               keďže:
            
            
               1.Nový regulačný skúšobný postup merania emisií CO2 a spotreby paliva ľahkých vozidiel, konkrétne celosvetový harmonizovaný skúšobný postup pre ľahké automobily stanovený v nariadení Komisie (EÚ) […/…]
                  2
                [WLTP] [Opoce to add reference], nahradí nový európsky jazdný cyklus (NEDC) používaný v súčasnosti podľa nariadenia Komisie (ES) č. 692/2008
                  3
                s účinnosťou od 1. septembra 2017. Očakáva sa, že pomocou WLTP sa získajú reprezentatívnejšie hodnoty emisií CO2 a spotreby paliva vzhľadom na skutočné jazdné podmienky.
            
         
         
            
               2.S cieľom zohľadniť rozdielne úrovne emisií CO2 namerané podľa súčasného NEDC a nového postupu WLTP sa zaviedla metodika korelácie týchto hodnôt podľa vykonávacieho nariadenia Komisie (EÚ) […/…]
                  4
                [Korelácia][Opoce to insert reference].
            
            
               3.Metodika korelácie sa má využívať počas zavádzania WLTP do konca roka 2020 s cieľom zabezpečiť možnosť na základe emisných hodnôt podľa NEDC v danom období overiť, či výrobcovia dodržiavajú cieľové hodnoty CO2. Preto by sa špecifické cieľové hodnoty emisií CO2 podľa WLTP mali začať uplatňovať od kalendárneho roku 2021.
            
            
               4.V roku 2020 sa emisie CO2 všetkých nových zaevidovaných vozidiel majú určovať jednak podľa NEDC a jednak podľa WLTP v súlade s metodikou korelácie. Monitorovaním oboch hodnôt CO2 by sa mali získať spoľahlivé súbory údajov na porovnanie úrovne emisií určených oboma skúšobnými postupmi. Na základe uvedených súborov údajov by malo byť možné určiť špecifické cieľové hodnoty emisií podľa WLTP, ktoré sú prísne v porovnateľnej miere ako hodnoty stanovené na základe meraní podľa NEDC v súlade s požiadavkou stanovenou v článku 13 ods. 6 nariadenia (EÚ) č. 510/2011.
            
            
               5.Na účely stanovenia špecifickej cieľovej hodnoty emisií pre daného výrobcu v roku 2021 by sa ako referenčná hodnota mali použiť priemerné emisie CO2 nových ľahkých úžitkových vozidiel zaevidovaných v roku 2020 určené podľa WLTP. Špecifická cieľová hodnota emisií by sa mala určiť buď zvýšením alebo znížením referenčnej hodnoty v závislosti od toho, aké výsledky výrobca v roku 2020 vykáže v oblasti dodržiavania svojho cieľa vychádzajúceho z NEDC.
            
            
               6.S cieľom zabezpečiť, aby špecifické cieľové hodnoty emisií podľa WLTP zostali v priebehu času porovnateľné, mali by sa zohľadňovať ročné zmeny v priemernej hmotnosti vozového parku výrobcu.
            
            
               7.K podrobným údajom, ktoré sa majú monitorovať, by sa v súvislosti so zavedením WLTP mali pridať viaceré nové parametre. Hodnoty emisií CO2 podľa WLTP sa majú vypočítať pri zohľadnení osobitnej konfigurácie každého jednotlivého vozidla. S cieľom zabezpečiť možnosť identifikácie jednotlivých vozidiel a skutočného overenia údajov, a to ako zo strany výrobcov, tak aj zo strany Komisie, je vhodné použiť za základ monitorovania identifikačné čísla vozidiel.
            
            
               8.Prílohy I a II k nariadeniu (EÚ) č. 510/2011 by sa preto mali zodpovedajúcim spôsobom zmeniť,
            
            
               PRIJALA TOTO NARIADENIE:
            
            
               Článok 1
            
            
               Prílohy I a II k nariadeniu (EÚ) č. 510/2011 sa menia v súlade s prílohou k tomuto nariadeniu.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 2. 6. 2017
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Ú. v. EÚ L , , s. .
               
               
                  
                     (2)
                  
                        Nariadenie Komisie (EÚ) č. .../.., ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a zrušuje nariadenie (ES) č. 692/2008. (Ú. v. EÚ L…,…, s. …).
               
               
                  
                     (3)
                  
                        Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
               
               
                  
                     (4)
                  
                        Vykonávacie nariadenie Komisie (EÚ) …/… z … …, ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe a mení nariadenie (EÚ) č. 1014/2010 (Ú. v. EÚ L …, …, s. …).
               
            
      
    ---documentbreak--- 
      
         
         
            
               PRÍLOHA
            
            
               k
            
            
               delegovanému nariadeniu Komisie,
            
            
               ktorým sa menia prílohy I a II k nariadeniu Európskeho parlamentu a Rady (EÚ) č. 510/2011 na účely ich prispôsobenia zmene regulačného skúšobného postupu merania CO2 z ľahkých úžitkových vozidiel
            
            
               Prílohy I a II k nariadeniu (EÚ) č. 510/2011 sa menia takto:
            
            
               1.
                     V prílohe I sa dopĺňajú body 3, 4 a 5:
            
            
               „3.
                     Špecifická referenčná cieľová hodnota emisií výrobcu v roku 2021 sa vypočíta takto:
            
            
               Špecifická referenčná cieľová hodnota emisií podľa WLTP = WLTPCO2
            
            
               kde:
            
            
               WLTPCO2
                     je priemerná špecifická hodnota emisií CO2 v roku 2020 určená v súlade s prílohou XXI k nariadeniu (EÚ) č. […/…][WLTP] bez začlenenia úspor emisií CO2 vyplývajúcich z uplatňovania článku 12 tohto nariadenia;
            
            
               NEDCCO2
                     je priemerná špecifická hodnota emisií CO2 v roku 2020 určená v súlade s vykonávacím nariadením (EÚ) č. […/…][korelácia úžitkových vozidiel] bez začlenenia úspor emisií CO2 vyplývajúcich z uplatňovania článku 12 tohto nariadenia;
            
            
               NEDCcieľová hodnota na 2020
                     je špecifická cieľová hodnota emisií na rok 2020 vypočítaná v súlade s bodom 1 písm. c) tejto prílohy.
            
            
               4.
                     Od roku 2021 sa špecifická cieľová hodnota emisií výrobcu počíta takto:
            
            
                  Špecifická cieľová hodnota emisií = WLTPreferenčná cieľová hodnota + a [(Mø – M0) – (Mø2020 – M0,2020)]
            
            
            
               kde:
            
            
               je špecifická referenčná cieľová hodnota emisií na rok 2021 vypočítaná v súlade s bodom 3;
            
            
               a
                     je a, ako sa vymedzuje v bode 1 písm. c);
            
            
               Mø
                     je priemer hmotnosti (M) nového zaevidovaného ľahkého úžitkového vozidla v dotknutom roku v kilogramoch (kg), ako sa vymedzuje v bode 1;
            
         
         
            
               M0
                     je M0 , ako sa vymedzuje v bode 1 písm. c);
            
            
               Mø2020
                     je priemer hmotnosti (M) nového zaevidovaného ľahkého úžitkového vozidla v roku 2020 v kilogramoch (kg), ako sa vymedzuje v bode 1;
            
            
               M0,2020
                     je hodnota M0 uplatniteľná v referenčnom roku 2020.
            
            
               5.
                     V prípade výrobcu, ktorému sa povolila výnimka pri špecifickej cieľovej hodnote na základe NEDC v roku 2021, sa výnimka na základe WLTP vypočíta takto:
            
            
            
               kde:
            
            
               WLTPCO2
                     je WLTPCO2 , ako sa vymedzuje v bode 3;
            
            
               NEDCCO2
                     je NEDCCO2 , ako sa vymedzuje v bode 3;
            
            
               NEDCcieľová hodnota na 2021
                     je špecifická cieľová hodnota emisií na rok 2021, ktorú povolila Komisia podľa článku 11 tohto nariadenia.“;
            
            
               2.
                     Príloha II sa mení takto:
            
            
               a)
                     V časti A sa bod 1.1 mení takto:
            
            
                  i)
                     Prvý pododsek sa mení takto:
            
            
               ―
                     v písmenách g) a n) sa dopĺňajú tieto formulácie:
            
            
               „(NEDC a WLTP)“;
            
            
                  
                     ―
                     dopĺňajú sa tieto písmená:
            
            
                  
                     „p)
                     skúšobnú hmotnosť podľa WLTP;
            
            
               q)
                     faktor odchýlky a faktor overovania uvedené v bode 3.2.8 prílohy I k vykonávaciemu nariadeniu (EÚ) č. […/…][korelácia úžitkových vozidiel];
            
            
               r)
                     „identifikačné číslo radu vozidiel“ určené v súlade s bodom 5.0 prílohy XXI k nariadeniu (EÚ) č. […/…][WLTP];
            
            
                  
                     ii)
                     dopĺňa sa tento pododsek:
            
            
               „Za kalendárny rok 2017 možno údaje uvedené v písmene g), pokiaľ ide o hodnoty emisií CO2 podľa WLTP, a v písmene n), pokiaľ ide o úspory v dôsledku ekologických inovácií podľa WLTP, ako aj údaje uvedené v písmenách p) a r) nahlasovať dobrovoľne.
            
         
         
            
               Počnúc kalendárnym rokom 2018 členské štáty Komisii v súlade s článkom 8 sprístupňujú všetky parametre uvedené v tomto bode, ako sa špecifikuje vo formáte v časti C oddiele 2 tejto prílohy.“ ;
            
            
               b)
                     v časti C oddiele 2 sa tabuľka s nadpisom „Podrobné údaje monitorovania – záznam pre jedno vozidlo“ mení takto:
            
            
               i)
                     písmeno g) sa nahrádza takto:
            
            
            
                     
                        „g)
                     
                  
                  
                     
                        Špecifické emisie CO2 (kombinované)
                     
                     
                        hodnota podľa NEDC
                     
                  
               
                     
                  
                  
                     
                        Špecifické emisie CO2 (kombinované)
                     
                     
                        Hodnota podľa WLTP (od roku 2018)“;
                     
                  
               
               ii)
                     písmeno n) sa nahrádza takto:
            
            
            
                     
                     
                        „n)
                     
                  
                  
                     
                        Kód ekologickej inovácie
                     
                  
               
                     
                  
                  
                     
                        Celková úspora emisií CO2 podľa NEDC v dôsledku ekologickej inovácie
                     
                  
               
                     
                  
                  
                     
                        Celková úspora emisií CO2 podľa WLTP v dôsledku ekologickej inovácie (od roku 2018)“;
                     
                  
               
            
               iii)
                     za písmenom o) sa vkladajú písmená p), q) a r)
            
            
            
                     
                        „p)
                     
                  
                  
                     
                        Skúšobná hmotnosť podľa WLTP
                     
                  
               
                     
                        q)
                     
                     
                  
                  
                     
                        Faktor odchýlky De (ak je k dispozícii)
                     
                  
               
                     
                  
                  
                     
                        Faktor overovania (ak je k dispozícii)
                     
                  
               
                     
                        r)
                     
                  
                  
                     
                        Identifikačné číslo radu vozidiel;
                     
                  
               
               iv)
                     v poznámke 1 sa vypúšťa druhá veta.